Source: http://www.bihon.ro/s-au-revansat-in-fata-timisoarei/2216082
Timestamp: 2019-09-16 16:18:10+00:00

Document:
S-au revanșat în fața Timișoarei - BIHON
la	16. martie 2019 20:58
CSM CSU Oradea a câștigat cu scorul de 90-83 meciul din deplasare cu SCM Timișoara.
Campioana României a obținut un succes fără emoții la Timișoara, după un meci pe care l-a controlat cu autoritate pe tot parcursul său.
Partida a contat pentru etapa a 7-a din Grupa Roșie a Ligii Naționale de baschet masculin (a 21-a stagională) și a consemnat cea de-a treia victorie consecutivă a echipei noastre. CSM CSU se află însă la al patrulea succes, ținând seama și de meciul din Cupă cu Steaua.
Formația orădeană și-a adjudecat primele trei sferturi ale întâlnirii și s-a desprins decisiv pe tabela de marcaj încă de la pauza mare, când scorul era de 35-50. Gazdele au redus din diferență în sfertul patru, pe fondul relaxării orădenilor, după ce antrenorul Cristian Achim a făcut mai multe schimbări, Scorul final, 83-90, a fost mai strâns față de realitatea din teren.
Formația noastră a avut o prestație colectivă remarcabilă și a realizat un joc defensiv foarte bun, cu excepția ultimului sfert, care practic nu a mai contat. Timișorenii nu au putut contesta în acest meci superioritatea oaspeților, care reușesc astfel să se revanșeze după eșecul neașteptat suferit în precedentul meci direct, disputat la Oradea.
Etapa viitoare, CSM CSU Oradea va juca pe teren propriu cu lidera clasamentului, BC CSU Sibiu. Până atunci, orădenii vor disputa miercuri partida din deplasare cu Steaua, contând pentru manșa secundă din sferturile de finală ale Cupei României.
Sala „Constantin Jude” din Timișoara. Spectatori: circa 500
SCM Timișoara – CSM CSU Oradea 83-90 (20-28, 15-22, 18-21, 30-19)
SCM Timișoara: Diculescu 8 (2×3), Vukosavljevic 19 (2×3), Stojadinovic 7 (1×3), Randolph 24 (4×3), Brown 4, Popa Calotă 1, Baciu 10, Coconea, Komatina 4, Psakovic 6. Nu au jucat: Mocrițchi, Penciu. Antrenor: Miodrag Perisic. Asistent: Cristian Bota
CSM CSU Oradea: Nicolescu 14 (2×3), Watson 11 (1×3), Zekovic 19 (1×3), Valeika 8, Richard 15, Țîbîrnă, T. Fometescu, Pasalic 5 (1×3), N. Markovic 9 (1×3), carter 9 (1×3). Nu au jucat: Gavrilă, Petrescu. Antrenor: Cristian Achim. Asistent: Milan Mitrovic
Arbitri: Ciprian Stoica, Deagoș Nicolae, Șerban Rașoga. Comisar FR Baschet: Marian Oprea
Descalificări pentru 5 faulturi personale: Komatina min 36 / –
Taguri: baschet masculin, csm oradea, scm timisoara

References: CSM 
 CSM 
 CSM 
 CSM 

CSM 
 csm